smcproject/ml-wiki-sentences huggingface dataset:
കുറ്റവും ശിക്ഷയും ഇംഗ്ലീഷ് വിലാസം https://ml.wikipedia.org/wiki/Crime_and_Punishment
പ്രമുഖ റഷ്യൻ നോവലിസ്റ്റ് ഫിയോദർ ദസ്തയേവ്‌സ്കി രചിച്ച കൃതിയാണ് കുറ്റവും ശിക്ഷയും ( ഇംഗ്ലീഷ്: Crime and Punishment ).
ലോകനോവൽ ചരിത്രത്തിലെ ഏറ്റവും മികച്ച രചനകളിലൊന്നായിത് കണക്കാക്കപ്പെടുന്നുണ്ട്.
ദെസ്തയോവ്സ്കിയെ സാഹിത്യലോകത്ത് അനിഷേധ്യനാക്കുന്നതില് ഈ നോവൽ മികച്ച പങ്കു വഹിച്ചു.
റഷ്യയിലെ അതി ദരിദ്രമായ കാലഘട്ടത്തിൽ ജീവിതം തള്ളി നീക്കുന്ന റാസ്കോള്നിക്കോവ് എന്ന കഥാപാത്രത്തിലൂടെയാണ് കഥ പുരോഗമിക്കുന്നത്.
തന്റെ ക്രൂരയായാ വീട്ടുടമസ്ഥയെ കൊല്ലുന്നതും, ശേഷം സൈബീരീയയിലേക്ക് നാടുകടക്കുന്നതും, സ്വയം ശിക്ഷ വിധിക്കുന്നതും വഴി, മനുഷ്യന്റെ ജീവിത്തതിലെ ഉത്തരം കിട്ടാത്ത ചോദ്യങ്ങൾക്ക് വിശദീകരണം തേടുന്നുണ്ട് കഥാകൃത്ത്.
മനുഷ്യ മനസ്സിനെ ഏറ്റവും നന്നായി കീറിമുറിക്കുന്ന മനശാസ്ത്രജ്ഞനാണ് ദെസ്തയോവ്സ്കി എന്ന വിശേഷണങ്ങളെ ശരിവക്കുന്നു നോവൽ കൂടിയാണ് കുറ്റവും ശിക്ഷയും.
കുറ്റവും ശിക്ഷയും (2022 ചലച്ചിത്രം)
സിബി തോമസും ശ്രീജിത്ത് ദിവാകരനും ചേർന്ന് തിരക്കഥയെഴുതി, രാജീവ് രവി സംവിധാനം ചെയ്ത് 2022-ൽ പുറത്തിറങ്ങിയ ഒരു ഇന്ത്യൻ മലയാള ഭാഷാ ചലച്ചിത്രമാണ് കുറ്റവും ശിക്ഷയും.
ആസിഫ് അലി , സണ്ണി വെയ്ൻ , അലൻസിയർ ലേ ലോപ്പസ് , ഷറഫുദ്ദീൻ , സെന്തിൽ കൃഷ്ണ എന്നിവരാണ് ചിത്രത്തിലെ പ്രധാന താരങ്ങൾ.
കേരളത്തിൽ നടന്ന ഒരു കവർച്ചയെക്കുറിച്ചന്വേഷിക്കാൻ ഉത്തരേന്ത്യയിലേക്ക് പൊലീസുകാരെ ചുറ്റിപ്പറ്റിയാണ് ഈ ചിത്രത്തിന്റെ ഇതിവൃത്തം.
ഫിലിം റോൾ പ്രൊഡക്ഷൻസിന്റെ ബാനറിൽ കളക്ടീവ് സ്റ്റുഡിയോയുമായി സഹകരിച്ച് അരുൺ കുമാർ വി ആർ ആണ് ഈ ചിത്രം നിർമിച്ചത്.
കുറൈ ഒൻറും ഇല്ലൈ ഇംഗ്ലീഷ് വിലാസം https://ml.wikipedia.org/wiki/Kurai_Onrum_Illai
സി. രാജഗോപാലാചാരി രചിച്ച് ക്രമപ്പെടുത്തിയ ചുരുക്കം കർണ്ണാടകസംഗീതകൃതികളിൽ ഏറ്റവും പ്രശസ്തമായതാണു് കുറൈ ഒൻറും ഇല്ലൈ (അർത്ഥം: "പരാതി ഒന്നും ഇല്ല") എന്ന തമിഴ് ഗാനം .
നിയമവിദഗ്ദ്ധൻ, രാഷ്ട്രതന്ത്രജ്ഞൻ, രാഷ്ട്രീയനേതാവു്, ഗ്രന്ഥകാരൻ, ഇന്ത്യയുടെ ഗവർണ്ണർ ജനറൽ എന്നിങ്ങനെ മറ്റു രംഗങ്ങളിൽ പ്രസിദ്ധനായിരുന്നെങ്കിലും രാജാജി ഒരു മുഖ്യധാരാ ഗാനരചയിതാവായിരുന്നില്ല .
ഉറച്ച ഹിന്ദുമതവിശ്വാസിയും വൈഷ്ണവഭക്തനുമായിരുന്ന അദ്ദേഹം തമിഴിലും ഇംഗ്ലീഷിലുമായി മതം, തത്ത്വശാസ്ത്രം, പുരാണം, ചരിത്രം തുടങ്ങിയ വിഷയങ്ങളിൽ അനേകം പുസ്തകങ്ങൾ രചിച്ചിട്ടുണ്ടു് .
ഹൈന്ദവ ആരാധനാമൂർത്തിയായ കൃഷ്ണനെ പ്രശംസിക്കുന്ന രൂപത്തിലാണു് ഈ കീർത്തനത്തിന്റെ സാഹിത്യം.
എന്നാൽ, പല ദക്ഷിണേന്ത്യൻ കീർത്തനങ്ങളിലും ഹൈന്ദവഗീതങ്ങളിലും പതിവുള്ളതുപോലെ പ്രകടമായ പ്രാർത്ഥനയുടെ യാതൊരു അംശവുമില്ലാതെ, യാതൊന്നും ആവശ്യപ്പെടാതെ, കൃതജ്ഞതാപൂർവ്വമായ ഒരു പ്രശംസപോലെ അതിലളിതമായ വാക്കുകൾ ഉപയോഗിച്ച് എഴുതിയിരിക്കുന്നു എന്നതാണു് ഈ കീർത്തനത്തിന്റെ പ്രത്യേകത .
1925 ഡിസംബർ 25നു് രാജാജി അദ്ദേഹത്തിന്റെ ഭാവിമരുമകനും മഹാത്മാ ഗാന്ധിയുടെ പുത്രനുമായ ദേവദാസ് ഗാന്ധിയ്ക്കു് എഴുതിയ ഒരു കത്തിലെ സംഭവവിവരണാം അനുസരിച്ച് ആ സമയത്തായിരിക്കണം ഇതിന്റെ രചന നടന്നതെന്നു് വിശ്വസിക്കപ്പെടുന്നു.
1969-ൽ ഐക്യരാഷ്ട്രസഭയിൽ വെച്ച് എം.എസ്. സുബ്ബലക്ഷ്മി ആലപിച്ചതോടെ, ഈ പാട്ടിനു് ഭാരതമാസകലം പെട്ടെന്നു് പ്രചാരം കൈവന്നു .
അന്നത്തെ ഐക്യരാഷ്ട്രസഭാ അണ്ടർസെക്രട്ടറി ജനറൽമാരിൽ ഒരാളായിരുന്ന സി.വി. നരസിംഹന്റെ താല്പര്യത്തിലും മേൽനോട്ടത്തിലും ആയിരുന്നു ഈ ആലാപനം നടന്നതു്.
രാജാജിയുടെ വരികൾക്കു് സുബ്ബലക്ഷ്മിയുടെ ചിരകാലസഹചാരിയായിരുന്ന കടയനല്ലൂർ വെങ്കടരാമനാണു് ഈണം ചിട്ടപ്പെടുത്തിയതു് .
ആ സന്ദർഭത്തിനുവേണ്ടി ഈ പാട്ടിന്റെ അനുഗ്രഹസ്വഭാവമുള്ള (benedictory)ഒരു ഇംഗ്ലീഷ് പതിപ്പും രാജാജി എഴുതുകയുണ്ടായി.
ആദിതാളത്തിൽ മൂന്നു ഖണ്ഡങ്ങളിൽ ഓരോന്നിനും ഓരോ രാഗത്തിൽ ( ശിവരഞ്ജിനി , കാപി , സിന്ധുഭൈരവി എന്നീ ക്രമത്തിൽ) ചിട്ടപ്പെടുത്തിയ ' കുറൈ ഒൻറും ഇല്ലൈ' തെക്കേ ഇന്ത്യയിലെ സംഗീതക്കച്ചേരികളിൽ വ്യാപകമായി ആലപിക്കപ്പെടാറുണ്ടു്.
രാജാജിയുടേയും മഹാത്മാ ഗാന്ധിയുടേയും പൗത്രനായ ഗോപാൽഗാന്ധിയുടെ കൈവശം ലഭിച്ച ഒരു കത്തിലെ വിവരങ്ങൾ അനുസരിച്ച്  രാജാജിയ്ക്കു് ഈ ഗാനമെഴുതാൻ പ്രചോദനം ലഭിച്ചതു് അദ്ദേഹം 1925-ൽ ചിറ്റൂർ സന്ദർശിച്ചപ്പോൾ അദ്ദേഹത്തിനുണ്ടായ ഒരനുഭവത്തിൽനിന്നാണത്രേ .
രാജാജി ഒരു ദീർഘയാത്രയ്ക്കിടെ ഭാവിമരുമകൻ ദേവദാസിനെഴുതിയ കത്തായിരുന്നു അതു്.
അതിലെ വിവരണമനുസരിച്ചു്, വർഷങ്ങളോളമായി ഭക്തിയോടെ തിരുപ്പതി ക്ഷേത്രദർശനം നടത്തിവന്നിരുന്ന കീഴ്ജാതിയിൽ പെട്ട  ഒരു ഭക്തനു് അയിത്താചാരം മൂലം മതിൽക്കകത്തേക്കു പ്രവേശിക്കാൻ അനുവാദമുണ്ടായിരുന്നില്ല.
മതിലിനുപുറത്തു് നാളികേരം ഉടച്ച് തിരിച്ചുപോകുവാൻ മാത്രമേ അയാൾക്കു് അവകാശമുണ്ടായിരുന്നുള്ളൂ.
അങ്ങനെ വളരെക്കാലം തുടർന്നതിനുശേഷം, ഒടുവിൽ ഒരു ദിവസം ശ്രീകോവിലിനകത്തിരിക്കുന്ന ആരാധനാമൂർത്തിയെ നേരിട്ടു കാണാൻ ഭക്ത്യാവേശം പൂണ്ട് അയാൾ പെട്ടെന്നു് ക്ഷേത്രത്തിനകത്തേക്കു് ഓടിക്കയറി.
ക്ഷേത്രാധികാരികൾ അയാളെ ബന്ധിച്ച് കോടതിയിൽ വിചാരണ ചെയ്യാൻ കൊണ്ടുപോയി.
രാജാജി ഈ സമയത്തു് ചിറ്റൂരിലുണ്ടായിരുന്നു.
ചില നിസ്സഹരണസന്നദ്ധഭടന്മാർ ഈ വിവരം അദ്ദേഹത്തെ അറിയിച്ചു.
വർഷങ്ങളായി വക്കീൽ പണി ഉപേക്ഷിച്ചിരുന്നതാണെങ്കിലും അദ്ദേഹം ആ ഭക്തനുവേണ്ടി കോടതിയിൽ ഹാജരായി വാദിക്കുകയും തദ്ഫലമായി ഭക്തനെ വെറുതെ വിടുകയും ചെയ്തു.
അയാൾക്കു വേണ്ടി കോടതിയിൽ ഹാജരായപ്പോൾ അദ്ദേഹത്തിനുണ്ടായ വിചാരവികാരങ്ങളെക്കുറിച്ച് മേൽപ്പറഞ്ഞ കത്തിൽ വിശദമായി എഴുതിയിട്ടുണ്ടു്.
"കുറൈ ഒന്നും ഇല്ലൈ" എന്ന ഗാനത്തിലെ വരികളുമായി ഏറേ ഒത്തുപോകുന്നതാണു്  ഈ വിവരണം.
അധഃകൃതനായ ആ ഭക്തനെ ഭഗവാന്റെ വിഗ്രഹം മറ്റുള്ളവർ കാണിക്കാത്തതുപോലെത്തന്നെയാണു്  തനിക്കും മറ്റു ഭക്തന്മാർക്കും യഥാർത്ഥ ഈശ്വരനായ വിഷ്ണുവിനെ കാണാനാവാതിരിക്കുന്നതെന്നു് ഈ കൃതിയിലൂടെ അദ്ദേഹം ഓർമ്മപ്പെടുത്തുകയായിരുന്നു എന്നാണു് ഗോപാൽ ഗാന്ധിയുടെ അഭിപ്രായം.
(പല്ലവി) (രാഗം: ശിവരഞ്ജിനി) കുറൈ ഒൻറും ഇല്ലൈ മറൈമൂർത്തി കണ്ണാ, കുറൈ ഒൻറും ഇല്ലൈ കണ്ണാ കുറൈ ഒൻറും ഇല്ലൈ കോവിന്താ കുറൈ ഒൻറും ഇല്ലൈ മറൈമൂർത്തി കണ്ണാ, കുറൈ ഒൻറും ഇല്ലൈ കണ്ണാ കുറൈ ഒൻറും ഇല്ലൈ കോവിന്താ (അനുപല്ലവി) (രാഗം: ശിവരഞ്ജിനി) കണ്ണുക്കുത്തെരിയാമൽ നിർകിൻറായ് കണ്ണാ കണ്ണുക്കുത്തെരിയാമൽ നിൻറാലും എനക്കു കുറൈ ഒൻറും ഇല്ലൈ മറൈമൂർത്തി കണ്ണാ (ഒന്നാം ചരണം) (രാഗം: ശിവരഞ്ജിനി) വേണ്ടിയതൈ തന്തിട വേങ്കടേശൻ എൻറിരുക്ക വേണ്ടിയതു വേറില്ലൈ മറൈമൂർത്തി കണ്ണാ, മണിവണ്ണാ മലൈയപ്പാ കോവിന്താ കോവിന്താ കോവിന്താ കോവിന്താ...
(രണ്ടാം ചരണം) (രാഗം: കാപി) തിരൈയിൻ പിൻ നിർകിൻറായ് കണ്ണാ, കണ്ണാ തിരൈയിൻ പിൻ നിർകിൻറായ് കണ്ണാ, ഉന്നൈ മറൈയോതും ഞാനിയർ മറ്റുമേ കാൺപാർ തിരൈയിൻ പിൻ നിർകിൻറായ് കണ്ണാ, ഉന്നൈ മറൈയോതും ഞാനിയർ മറ്റുമേ കാൺപാർ എൻറാലും കുറൈ ഒൻറും എനക്കില്ലൈ കണ്ണാ, എൻറാലും കുറൈ ഒൻറും എനക്കില്ലൈ കണ്ണാ, (മൂന്നാം ചരണം) (രാഗം: കാപി) കുൻറിന്മേൽ കല്ലാകി നിർകിൻറാ വരതാ കുൻറിന്മേൽ കല്ലാകി നിർകിൻറാ വരതാ കുറൈ ഒൻറും ഇല്ലൈ മറൈമൂർത്തി കണ്ണാ, കുറൈ ഒൻറും ഇല്ലൈ മറൈമൂർത്തി കണ്ണാ, മണിവണ്ണാ മലൈയപ്പാ കോവിന്താ കോവിന്താ കോവിന്താ കോവിന്താ...
(നാലാം ചരണം) (രാഗം: സിന്ധു ഭൈരവി) കലിനാളുക്കിറങ്‌കീ കല്ലിലേ ഇറങ്‌കീ നിലൈയാകക്കോവിലിൽ നിർകിൻറായ് കേശവാ കലിനാളുക്കിറങ്‌കീ കല്ലിലേ ഇറങ്‌കീ നിലൈയാകക്കോവിലിൽ നിർകിൻറായ് കേശവാ കുറൈ ഒൻറും ഇല്ലൈ മറൈമൂർത്തി കണ്ണാ (അഞ്ചാം ചരണം) (രാഗം: സിന്ധു ഭൈരവി) യാതും മറുക്കാത മലൈയപ്പാ യാതും മറുക്കാത മലൈയപ്പാ ഉൻ മാർപിൽ ഏതും തര നിർകും കരുണൈക്കടൽ അന്നൈ എൻറും ഇരുന്തിട ഏതു കുറൈ എനക്കു് എൻറും ഇരുന്തിട ഏതു കുറൈ എനക്കു് ഒൻറും കുറൈയില്ലൈ മറൈ മൂർത്തി കണ്ണാ, ഒൻറും കുറൈയില്ലൈ മറൈ മൂർത്തി കണ്ണാ, മണിവണ്ണാ മലൈയപ്പാ കോവിന്താ കോവിന്താ കോവിന്താ കോവിന്താ കോവിന്താ കോവിന്താ പുറത്തേയ്ക്കുള്ള കണ്ണികൾ ഇംഗ്ലീഷിലുള്ള ലിപ്യന്തരീകരണം (karnatik.com) എം.എസ്. സുബ്ബലക്ഷ്മിയുടെ ആലാപനം (യു-ട്യൂബ് വീഡിയോ) എം.എസ്സിന്റെ ആലാപനമനുസരിച്ചുള്ള കീബോർഡ് വിന്യാസക്രമം അവലംബം
കുറൊവ് ഇംഗ്ലീഷ് വിലാസം https://ml.wikipedia.org/wiki/Kur%C3%B3w ക്യുറോ(Kurów) അപരനാമം: പോരാളികളുടെ ഗ്രാമം പ്രമാണം:KurowPoland.png 51°23′N 22°11′E ﻿ / ﻿ 51.39°N 22.19°E ﻿ / 51.39; 22.19 ഭൂമിശാസ്ത്ര പ്രാധാന്യം ഗ്രാമം രാജ്യം പോളണ്ട് പ്രവിശ്യ ലുബ്ലിൻ ഭരണസ്ഥാപനങ്ങൾ ജിമിന(മുനിസിപ്പാലിറ്റി) മേയർ സ്റ്റനിസ്ലാവ് വൊയ്ചിസ്കി വിസ്തീർണ്ണം 11.3 ചതുരശ്ര കിലോമീറ്റർ ജനസംഖ്യ 2,811 ജനസാന്ദ്രത 248/ ച.
മീ കോഡുകൾ • തപാൽ • ടെലിഫോൺ .
+48 81 സമയമേഖല UTC +1 പ്രധാന ആകർഷണങ്ങൾ റിനൈസൻസ് ചർച്ച്
ക്യുറോ (Kurów) പോളണ്ടിലെ ഒരു ചെറുഗ്രാമമാണ്.
ലുബ്ലിൻ മുനിസിപ്പാലിറ്റിയുടെ തലസ്ഥാനംകൂടിയാണ് 2811 പേർ വസിക്കുന്ന ഈ ഗ്രാമം.
പോളണ്ട് പ്രസിഡന്റും പോളിഷ് കമ്മ്യൂണിസ്റ്റ് പാർട്ടി നേതാവുമായിരുന്ന വോയ്ചെക്സ് യറൂസെസ്കിയുടെ ജന്മദേശമെന്ന നിലയിലും പ്രസിദ്ധമാണ്.
കുറോണിയൻ സ്പിറ്റ് ദേശീയോദ്യാനം (റഷ്യ)
റഷ്യയുടെ കൈവശമുള്ള വക്രാകൃതിയിലുള്ള 98 കിലോമീറ്റർ നീളം വരുന്ന കുറോണിയൻ സ്പിറ്റിന്റെ തെക്കുഭാഗത്തായുള്ള 41 കിലോമീറ്റർ ഭാഗമാണ് കുറോണിയൻ സ്പിറ്റ് ദേശീയോദ്യാനത്തിൽ ( Russian : Куршская коса ) ഉൾപ്പെടുന്നത്.
കുറോണിയൻ സ്പിറ്റ് മണൽനിക്ഷേപിച്ചുണ്ടായ മണൽത്തിട്ടയാണ്.
പടിഞ്ഞാറുള്ള, ഉപ്പുവെള്ളം നിറഞ്ഞ ബാൾട്ടിക് കടലിനെ ശുദ്ധജലം നിറഞ്ഞ കുറോണിയൻ കായലിൽ നിന്നും വേർതിരിക്കുന്നു.
റഷ്യയിലെ കലിനിൻഗ്രാഡ് ഒബ്ലാസിലെ സെൽനോഗ്രാഡ്സ്ക്കി ജില്ലയിലാണ് സ്പിറ്റിന്റെ തെക്കുഭാഗം സ്ഥിതിചെയ്യുന്നത്.
ലിത്വാനിയയുടെ തെക്കു- പടിഞ്ഞാറു ഭാഗത്തിലാണ് വടക്കുഭാഗം സ്ഥിതിചെയ്യുന്നത്.
രണ്ടു രാജ്യങ്ങളും കൂടി ചേർന്നുള്ള യുനസ്ക്കോ ലോക പൈതൃക സ്ഥലമാണിവിടം.
ഇതും കാണുക റഷ്യയിലെ സംരക്ഷിതപ്രദേശങ്ങൾ അവലംബം Museum of nature of national park Kurshskaya Kosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുറ്റപ്പുഴ
കേരളത്തിലെ പത്തനംതിട്ട ജില്ലയിലെ തിരുവല്ല താലൂക്കിലുള്ള ഒരു ഗ്രാമപ്രദേശമാണ് കുറ്റപ്പുഴ .
(Kuttappuzha ) .
തിരുവല്ല മുനിസിപ്പാലിറ്റിയുടെ ഭാഗമാണ് കുറ്റപ്പുഴ റഫറൻസുകൾ
കുറ്റകൃത്യ രോധിനി ഇംഗ്ലീഷ് വിലാസം https://ml.wikipedia.org/wiki/Crime_Stoppers
ഒരു സമൂഹത്തിൽ ഏതെങ്കിലും വിധത്തിലുള്ള  കുറ്റകൃത്യങ്ങൾ നടക്കുന്നത് അറിയിക്കാനുള്ള ഒരു സം‌വിധാനമാണ്‌ കുറ്റകൃത്യ രോധിനി അഥവാ ക്രൈം സ്റ്റോപ്പർ .
ഇത് അത്യാഹിത ടെലിഫോൺ നമ്പറുകളിൽ നിന്ന് വ്യത്യസ്തമായി നില നിൽക്കുന്ന ഒരു സം‌വിധാനമാണ്‌.
വിളിക്കുന്നവരുടെ വിവരങ്ങൾ തികച്ചും രഹസ്യമായി സൂക്ഷിക്കുന്നു എന്നതാണ് ഈ സംവിധാനത്തിന്റെ പ്രത്യേകത.
ഒരു കുറ്റകൃത്യം തടയുന്നതിന്‌ അതിന്റെ ബന്ധപ്പെട്ട അതോറിറ്റിയെ അതിന്റെ അന്വേഷണത്തിൽ നേരിട്ട് ഇടപെടാതെ സഹായിക്കുകയാണ്‌ ഇത് ഉപയോഗിക്കുന്നവർ ചെയ്യുന്നത്.
ലോകത്ത് പല രാജ്യങ്ങളിലും ഈ സം‌വിധാനം വ്യത്യസ്ത രീതിയിൽ ഉപയോഗിക്കുന്നുണ്ട്.
കേരളത്തിൽ നടക്കുന്ന സാമൂഹിക വിരുദ്ധ പ്രവർത്തനങ്ങളും കുറ്റകൃത്യങ്ങളും ശ്രദ്ധയിൽ‌പ്പെട്ടാൽ കേരള പോലീസിനെ അറിയിക്കാനുള്ള  പ്രത്യേക നമ്പറുകളാണ് 1090 , 9846100100 .
ഈ നമ്പറുകളിലേക്കുള്ള വിളികൾ സൗജന്യമാണ്.
കൊല്ലം നഗരത്തിലെ വിവരങ്ങൾ 100 , 2746000 എന്നീ നമ്പറുകളിലും അറിയിക്കാം.
കോലാനി ശ്രീകൃഷ്ണ സ്വാമി ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തൊടുപുഴ നഗരസഭാ പരിധിയിൽ കോലാനി ജംഗ്ഷന് സമീപം സ്ഥിതിചെയ്യുന്ന പുരാതന ക്ഷേത്രമാണ് കോലാനി ശ്രീകൃഷ്ണ സ്വാമി ക്ഷേത്രം.
ഭീമസേനനാൽ പ്രതിഷ്ഠിതം എന്ന് വിശ്വസിക്കുന്ന ക്ഷേത്രത്തിൽ കിഴക്കോട്ട് ദർശനമായി ചതുർബാഹുവായ വിഗ്രഹത്തിൽ ഭഗവാൻ ശ്രീകൃഷ്ണൻ നിലകൊള്ളുന്നു.
വന ക്ഷേത്രമായ  അമരംകാവിൻ്റെ സമീപമാണ് ക്ഷേത്രം.
വിശാലമായ ക്ഷേത്രക്കുളത്തിന് സമീപം ചുറ്റമ്പലം,ആനകൊട്ടിൽ,കൊടിമരം എന്നിവയോട് കൂടി മഹാക്ഷേത്ര പരിവേഷത്തോട് കൂടി സ്ഥിതി ചെയ്യുന്ന ക്ഷേത്രത്തിലെ പ്രധാന ഉത്സവം വിഷുവിളക്ക് മഹോത്സവം ആണ്.
കോലാപ്പൂർ ജില്ല
ഇന്ത്യയിലെ മഹാരാഷ്ട്ര സംസ്ഥാനത്തിലെ ഒരു ജില്ലയാണ് കോലാപ്പൂർ ജില്ല (മറാത്തി ഉച്ചാരണം: [kolʱaːpuɾ]).
കോലാപ്പൂർ നഗരമാണ് ഇതിന്റെ ജില്ലാ ആസ്ഥാനം.
കോലാപ്പൂർ പൂനെ ഡിവിഷന്റെ ഭാഗമാണ്.
പഞ്ചഗംഗ നദിക്ക് സമീപമാണ് ഇത് സ്ഥിതി ചെയ്യുന്നത്.
വടക്ക് സാംഗ്ലി ജില്ലയും, രത്നഗിരി ജില്ലയും, പടിഞ്ഞാറ് സിന്ധുദുർഗ് ജില്ലയും, കിഴക്ക് കർണാടക സംസ്ഥാനവുമാണ് ഇതിന്റെ അതിർത്തികൾ.
ഘടപ്രഭ, താമ്രപർണി, ദുദ്ഗംഗ, കൃഷ്ണ, ഭോഗവതി, വർണ്ണ, കസരി, പഞ്ചഗംഗ, വേദഗംഗ, കുംഭീ നദികൾ ഈ ജില്ലയിലൂടെ ഒഴുകുന്നു.
ഭോഗവതി നദിയിലാണ് രാധാനഗരി അണക്കെട്ട്.
ഇന്ത്യയിലെ ബ്രിട്ടീഷ് ഭരണകാലത്ത് കോലാപ്പൂർ ഒരു നാട്ടുരാജ്യമായിരുന്നു.
1894 മുതൽ 1922 വരെ ഷാഹു മഹാരാജ് ഇത് ഭരിച്ചു.
സംസ്ഥാനത്തിന്റെ വികസനത്തിനായി അദ്ദേഹം പ്രവർത്തിച്ചു.
മറാഠി ചലച്ചിത്ര വ്യവസായത്തിന്റെ ഒരു കേന്ദ്രമായിരുന്നു കോലാപ്പൂർ. 'ചിത്രനഗരി' എന്നാണ് ഇത് അറിയപ്പെട്ടിരുന്നത്.
ഇത് ഇപ്പോൾ ഭൽജി പെൻഡാർക്കർ ചിത്രനഗരി എന്നാണ് അറിയപ്പെടുന്നത്.
കോലാനി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോട്ടയം ജില്ലയിലെ മേലുകാവ് ഗ്രാമപഞ്ചായത്ത് ലെ മലയോര ഗ്രാമമാണ് കോലാനി.
പീരക്കാട് എന്നായിരുന്നു ആദ്യ നാമം, 'പീരപ്പെട്ടിക്ക' എന്ന ഒരിനം ചെടി ഇവിടെ തഴച്ചു വളർന്നിരുന്നു ഇതിൽ നിന്നുമാണ് പീരക്കാട് എന്ന നാമം ഉൽഭവിച്ചത്.
കോലാനി എന്ന പേരിന്റെ ഉൽഭവത്തെ കുറിച്ച് വ്യക്തമായ വിവരങ്ങൾ ലഭ്യമല്ലാ.
ആദിവാസി ഗോത്ര വിഭാഗത്തിൽപ്പെട്ട മല അരയർ ജനവിഭാഗമാണ് ഇവിടെ അധിവസിക്കുന്നത് .
പാറക്കെട്ടുകളും പുൽമേടുകളും നിറഞ്ഞതും നിരവധി ജൈവവൈവിധ്യങ്ങളുടെ കലവറ കൂടിയാണ് ഈ ഭൂപ്രദേശം.
അപൂർവ്വ ഇനം സസ്യജാലങ്ങളും വന്യജീവികളും കോലാനിയുടെ വനാന്തരഭാഗങ്ങളിൽ കണ്ടു വരുന്നു.
പച്ചമരുന്ന് ചികിത്സാരീതികൾ ഇവിടെ നിലനിന്നിരുന്നു.
പടകൂടിക്കൽ വിഷചികിത്സ ഏറെ ശ്രദ്ധേയമായിരുന്നു.
ചെറുതും വലുതുമായ ആറ് തോടുകൾ കോലാനിയിലൂടെ ഒഴുകുന്നു.
ഇവയിൽ കാവുങ്കൽ, പ്ലാച്ചേരി എന്നീ് തോടുകൾ വർഷം മുഴുവൻ ജലസമൃദ്ധമാണ്; ഈ തോടുകൾ എല്ലാം ഇരുമാപ്രമറ്റത്ത് സംഗമിക്കുകയും കോണിപ്പാട് ആറായി മീനച്ചിൽ ആറ്റിൽ ചേരുകയും ചെയ്യു്യുന്നു.
വിനോദ സഞ്ചാര കേന്ദ്രങ്ങൾ കോലാനി ഹിൽസ് (കോലാനി മുടി)
കോലാനിയിൽ നിന്നും 3 km അകലെയായി സുമാർ 3000 അടി ഉയരത്തിൽ സ്ഥിതി ചെയ്യുന്ന കോലാനി മലനിരകൾ വിനോദ സഞ്ചാരികളെ ഏറെ ആകർഷിക്കുന്നവയാണ്.
പുൽമേടുകളും പാറക്കെട്ടുകളും അരുവികളും ചുറ്റീന്ത് ചെടികളും ചേർന്ന് ദ്യശ്യവിസ്മയം തീർക്കുന്നു.
മഴക്കൊപ്പം എത്തുന്ന കോടമഞ്ഞും എപ്പോഴും വീശുന്ന തണുത്ത കാറ്റും സഞ്ചാരികളെ ഏറെ ആകർഷിക്കുന്നതാണ്.
എന്നാൽ മഴയുള്ള സമയങ്ങളിൽ വളരെ ശ്രദ്ധയോടെ വേണം ഇവിടെ ചെലവഴിക്കാൻ, ഇടിമിന്നൽ ഏറെ അപകടം വിതയ്ക്കുന്ന പ്രദേശം കൂടിയാണിത്.
ട്രക്കിങ് ന് ഏറെ യോജ്യമാണ് കോലാനി മലനിരകൾ.
ഇവിടെ നിന്നും വനപാതവഴി ഇലവീഴാപൂഞ്ചിറ , ഇല്ലിക്കൽകല്ല് , വാഗമൺ എന്നീ പ്രധാന വിനോദ സഞ്ചാര കേന്ദ്രങ്ങളിലേക്ക് നടന്നു പോകുവാൻ കഴിയും.
ഇവിടെ നിന്ന് കണ്ണെത്താ ദൂരം വ്യാപിച്ച് കിടക്കുന്ന പാറക്കെട്ടുകളെ മാൻകല്ല്/മായ്ങ്കല്ല് എന്ന് അറിയപ്പെടുന്നു.
ആരാധനാലയങ്ങൾ സെന്റ്.
ജെയിംസ് സെന്റ്.
ഫിലിപ്പോസ് സി.എസ്.ഐ. ചർച്ച് കോലാനി
1885 ൽ കോലാനി ചാമപ്പാറ പുരയിടത്തിൽ സ്കൂൾ ആയി ആരംഭിച്ചതാണ് കോലാനി സഭയുടെ തുടക്കം.
നാലാം ക്ലാസ് വരെയുള്ള ആംഗലേയ സ്കൂൾ ആയിരുന്നു ഇത്, പിന്നീട് ഈ സ്കൂൾ ഇരുമാ പ്ര യിലേക്ക് മാറ്റി സ്ഥാപിച്ചു.
സ്കൂൾ ആയി തുടങ്ങിയ കെട്ടിട്ടത്തിൽ പിന്നീട് ഞായറാഴ്ച്ചകളിൽ ക്രിസ്തീയ ആരാധന നടത്തിവന്നിരുന്നു.
1889 ൽ മേലുകാവ് സഭയുടെ ഇടവക പട്ടക്കാരൻ ആയിരുന്ന റവ.
ഡബ്ല്യു.  കെ. കുരുവിള അച്ചൻ പള്ളി ആയി സ്ഥാപിച്ചു.
പടകൂടിക്കൽ കുടുംബക്ഷേത്രം
പുരാതന കാലത്ത് സ്ഥാപിതമായ ക്ഷേത്രം ആയിരുന്നു.
പിന്നീട് കാലഹരണപ്പെട്ടു പോയിരുന്നെങ്കിലും 2017ൽ ഈ ക്ഷേത്രം പുനപ്രതിഷ്ഠ നടത്തി, പ്രധാന പ്രതിഷ്ഠ ഭദ്രകാളി ദേവിയും ഉപ പ്രതിഷ്ഠ ഗുരു മുത്തപ്പനും മലയരയ വിഭാഗത്തിന്റെ ആരാധനമൂർത്തികളായ നായട്ടു മൂർത്തികളും ആണ്.
കുഭം നാലിന് ക്ഷേത്രത്തിലെ ഉത്സവം നടത്തപ്പെടുന്നു.
തിരുവിതാംകൂർ ദേവസ്വം ബോർഡിന്റെ കീഴിലുള്ള  മേലുകാവ് കല്ലുവെട്ടം ശ്രീധർമ്മശാസ്താ ക്ഷേത്രവുമായി ഈ ക്ഷേത്രത്തിന് അഭ്യേദ്യ ബന്ധം ഉള്ളതിനാൽ   ആചാര അനുഷ്ഠാനങ്ങളുടെ ഭാഗമായി എല്ലാ വർഷവും കുഭ മാസം നാലാം തീയതി  ഈ ക്ഷേത്രത്തിൽ നിന്നും താലപ്പൊലി ഘോഷയാത്ര കല്ലു വെട്ടം ക്ഷേത്രത്തിലേക്ക് നടത്തപ്പെടുന്നു.
കോലാനുപാക ക്ഷേത്രം
ഇന്ത്യയിലെ തെലങ്കാനയിലെ യാദാദ്രി ജില്ലയിലെ അലർ സിറ്റിയിലെ കോലനുപക ഗ്രാമത്തിലെ ജൈനക്ഷേത്രം ആണ് കുൽപാക്ജി Kulpakji അഥവാ കോലാനുപാക ക്ഷേത്രം Kolanupaka Temple.
ഈ ക്ഷേത്രത്തിന്   2,000 വർഷം പഴക്കമുള്ളതാണ് മൂന്ന് വിഗ്രഹങ്ങളുണ്ട്: റിഷഭനാഥൻ , നെമിനാ ഥൻ , മഹാവീരൻ എന്നിവയാണ് അവ.
ജേഡ് രത്നത്തിൽ കൊത്തിയെടുത്ത റിഷഭനാഥന്റെ ചിത്രം ചരിത്രപരമായി "മാണിക്യ സ്വാമി" എന്നറിയപ്പെടുന്നു.
ക്ഷേത്രം ഹൈദരാബാദ് - വാറങ്കൽ ദേശീയപാതയിൽ  (NH 163) ഹൈദരാബാദിൽ നിന്ന്   ഏകദേശം 80 കിലോമീറ്റർ ദൂരത്തിൽ സ്ഥിതി ചെയ്യുന്നു.
2,000 വർഷത്തിലേറെ പഴക്കമുള്ള കോലനുപക ക്ഷേത്രത്തിൽ നിന്ന് ഒൻപതാം നൂറ്റാണ്ടിൽ  സൻഫ്കരഗാനയുടെ കലാപസമയത്ത് നിരവധി ജൈന പുരാവസ്തുക്കൾ  അകുനൂരിൽ നിന്ന്  കണ്ടെത്തി.
രാഷ്ട്രകൂട കാലഘട്ടത്തിൽ കോലനുപക ഒരു ജൈന കേന്ദ്രമായി വളർന്നു കുൽപാക്കിൽ 20 ലധികം ജൈന ലിഖിതങ്ങൾ കണ്ടെത്തിയിട്ടുണ്ട്.
ലിഖിതങ്ങളിൽ മുലസംഘത്തിലെ ക്രാനൂർ ഗണയുടെ പ്രധാന കേന്ദ്രമായിരുന്നു കുൽപാക് എന്ന്  സൂചിപ്പിക്കുന്നു.
എ.ഡി 1125 ൽ   ഒരു ജൈന ലിഖിതമുള്ള ഒരു മാനസ്തംഭം  കണ്ടെത്തി.
12-ആം നൂറ്റാണ്ടിൽ മറ്റൊരു ലിഖിതത്തിൽ  ആർ മെഘഛദ്ര സിദ്ധാന്തദേവ സല്ലെഖനയിൽ പ്രവേശിച്ചതായി പറയപ്പെടുന്നു നവീകരണം
ചില ഐതിഹ്യങ്ങൾ അനുസരിച്ച് പ്രധാന ക്ഷേത്രം ഭരത ചക്രവർത്തിയാണ് നിർമ്മിച്ചതെന്ന് പറയപ്പെടുന്നു.
നാലാം നൂറ്റാണ്ടിനുമുമ്പ് ആന്ധ്രയിൽ ജൈനമതം പ്രചാരത്തിലുണ്ടായിരുന്നു, ആദ്യകാലം മുതൽ ജൈനമതത്തിലെ പ്രധാന കേന്ദ്രങ്ങളിലൊന്നായിരുന്നു കോലനുപക.
രാജസ്ഥാനിൽ നിന്നും ഗുജറാത്തിൽ നിന്നുമായി 150 ലധികം കരകൗശലത്തൊഴിലാളികളെ നിയോഗിച്ചുകൊണ്ട് ഈ ക്ഷേത്രം അടുത്തിടെ നവീകരിച്ചു .
ചുവന്ന മണൽ കല്ലും വെള്ള മാർബിളും ഉപയോഗിച്ചാണ് ക്ഷേത്രത്തിന്റെ ഉൾഭാഗം നിർമ്മിച്ചിരിക്കുന്നത്.
ജൈനമതത്തിലെ ആദ്യത്തെ തീർത്ഥങ്കരനായിരുന്ന ആദിനാഥ് ഭഗവാൻ എന്നറിയപ്പെടുന്ന ഋഷഭ പ്രഭു.
പ്രാദേശികമായി മാണിക്യദേവ എന്നറിയപ്പെടുന്ന ആദിനാഥന്റെ യഥാർത്ഥ വിഗ്രഹം കോലനുപകയെ അതിന്റെ വാസസ്ഥലമാക്കി മാറ്റിയതായി വിശ്വസിക്കപ്പെടുന്നു.
പ്രധാന ക്ഷേത്രത്തിന്റെ ഇരുവശത്തും മറ്റ് തീർത്ഥങ്കരരുടെ എട്ട് വിഗ്രഹങ്ങളുണ്ട്.
മഹാവീർ പ്രഭുവിന്റെ പ്രതിമ 130 സെന്റീമീറ്റർ    ഉയരമുള്ള ഒരു കഷണം ജേഡ് കൊണ്ടാണ് നിർമ്മിച്ചതെന്ന് പറയപ്പെടുന്നു.
പ്രധാന ക്ഷേത്രത്തിന്റെ ഇരുവശത്തും സിമാന്ദർ സ്വാമി, മാതാ പദ്മാവതി എന്നിവരുടെ വിഗ്രഹങ്ങൾ സ്ഥാപിച്ചിട്ടുണ്ട്.
800 വർഷങ്ങൾക്ക് മുമ്പ് ചാലൂക്യ സ്ഥാപിച്ച സോമേശ്വര ക്ഷേത്രം വളരെ പ്രസിദ്ധമാണ്.
കോലാനു എന്നാൽ തടാകം എന്നും പക്ക എന്നാൽ കുടില് എന്നും അർത്ഥം.
ധാരാളം തടാകങ്ങളും കുടിലുകളും ഉണ്ടായിരുന്നു, ഇത് ഈ പേര് നേടാൻ കാരണമായി.
ബിംബാവതിപുരം, കോട്ടിയപക, കൊല്ലിഹാക്ക, കൊല്ലിപ്പക, കോലൻപക് എന്നീ വിവിധ പേരുകളിൽ കോലനുപക അറിയപ്പെട്ടിരുന്നു.
ഗ്രാമത്തിൽ സ്കൂളും ലൈബ്രറിയും നിർമ്മിക്കുന്നതിനിടെ നിരവധി പ്രതിമകൾ കണ്ടെത്തി.
എല്ലാ പ്രതിമകളും സർക്കാർ ഉദ്യോഗസ്ഥൻ സോമാലിംഗം കലം സോമേശ്വര ക്ഷേത്ര മ്യൂസിയത്തിൽ മാറ്റി സ്ഥാപിച്ചു.
സോംപുരന്മാരുടെ മേൽനോട്ടത്തിൽ രാജസ്ഥാനിൽ നിന്നും ഗുജറാത്തിൽ നിന്നുമായി 150 ലധികം കരകൗശലത്തൊഴിലാളികളെ നിയോഗിച്ചുകൊണ്ട് ക്ഷേത്രം അടുത്തിടെ നവീകരിച്ചു.
പഴയ ശ്രീകോവിൽ സംരക്ഷിക്കുകയും നിലവിലുള്ള ഗോപുരത്തിന് ചുറ്റും ഒരു പുതിയ ക്ഷേത്രം സൃഷ്ടിക്കുകയും ചെയ്തു.
മഹാവീര വിഗ്രഹം കോലനുപക ക്ഷേത്രം (കുൽപക്ജി ക്ഷേത്രം) ഗോപുരം കോലനുപക ക്ഷേത്രം (കുൽപക്ജി ക്ഷേത്രം) പ്രവേശന കവാടം References Sources
കോലായത് നിയോജക മണ്ഡലം (രാജസ്ഥാൻ) ഇംഗ്ലീഷ് വിലാസം https://ml.wikipedia.org/wiki/Kolayat_(Assembly_constituency)
കോലായത് നിയോജക മണ്ഡലത്തിൽ ഒന്നാണ് മണ്ഡലങ്ങളിൽ ഓഫ് രാജസ്ഥാൻ നിയമസഭയുടെ ൽ ബിക്കാനീർ (ലോക്സഭാ മണ്ഡലം) .
കൊലയത് മണ്ഡലത്തിൽ  കൊലയത് തെഹ്സിലിലെ യും ബിക്കാനീർ തെഹ്സിലിലെയും  ഭാഗങ്ങൾ ഉൾപ്പെടുന്ന, ദേശ്നോക്  മുനിസിപ്പൽ ബോർഡ് പ്രദേശത്തെ  എല്ലാ വോട്ടർമാരെയും ഉൾപ്പെടുന്നു .
വർഷം തിരഞ്ഞെടുക്കപ്പെട്ട എം‌എൽ‌എയുടെ പേര് പാർട്ടി അഫിലിയേഷൻ 1.
1962 മാണിക് ചന്ദ് സുരാന പ്രജ സോഷ്യലിസ്റ്റ് പാർട്ടി 2.
1967 കതുരിയ കാന്ത ഇന്ത്യൻ നാഷണൽ കോൺഗ്രസ് 3.
1972 കതുരിയ കാന്ത ഇന്ത്യൻ നാഷണൽ കോൺഗ്രസ് 4.
1977 രാം കൃഷൻ ദാസ് ഗുപ്ത ജനതാ പാർട്ടി 5.
1980 ദേവി സിംഗ് ഭാട്ടി ജനതാ പാർട്ടി (ജെപി) 6.
1985 ദേവി സിംഗ് ഭാട്ടി ജനതാ പാർട്ടി 7.
1990 ദേവി സിംഗ് ഭാട്ടി ജനതാദൾ 8.
1993 ദേവി സിംഗ് ഭാട്ടി ഭാരതീയ ജനതാ പാർട്ടി 9.
1998 ദേവി സിംഗ് ഭാട്ടി ഭാരതീയ ജനതാ പാർട്ടി 10.
2003 ദേവി സിംഗ് ഭാട്ടി രാജസ്ഥാൻ സമാജിക് നയാ മഞ്ച് 11.
2008 ദേവി സിംഗ് ഭാട്ടി ഭാരതീയ ജനതാ പാർട്ടി 12.
2013 ഭൻവർ സിംഗ് ഭാട്ടി ഇന്ത്യൻ നാഷണൽ കോൺഗ്രസ് പരാമർശങ്ങൾ ലെജിസ്ലേറ്റീവ് അസംബ്ലി (ഇന്ത്യ) അംഗം
കോലാലമ്പൂർ സിറ്റി സെന്റർ
കോലാലമ്പൂർ സിറ്റി സെന്റർ ( KLCC ) എന്നത് മലേഷ്യയിലെ കൊലാലമ്പൂരിലെ ഒരു വിവിധോദ്ദേശ വികസന പ്രദേശമാണ്.
Jalan Ampang, Jalan P. Ramlee, Jalan Binjai, Jalan Kia Peng, Jalan Pinang എന്നിവയുടെ പരിസരത്താണ് ആ പ്രദേശം.
ആവിടെ Suria KLCC,  Avenue K തുടങ്ങിയ കട സമുച്ചയങ്ങളുണ്ട്.
ജി-ടവർ, മണ്ടാരിൻ ഓറിയന്റൽ ഹോട്ടൽ, ഗ്രാന്റ് ഹ്യാത്ത് കോലാലമ്പൂർ, ഇന്റർ കോണ്ടിനെന്റൽ കോലലമ്പൂർ ഹോട്ടൽ തുടങ്ങി കുറേ ഹോട്ടലുകൾ നടക്കാവുന്ന ദൂരത്തുണ്ട്.
പട്ടണത്തിലെ പട്ടണമായി നിർദ്ദേശിക്കപ്പെട്ടിട്ടുള്ള 100 ഏക്കർ പ്രദേശത്ത് ലോകത്തിലെ ഉയരം കൂടിയ കെട്ടിടമായ റ്റ്വിൻ ടവർ, വ്യാലാര സമുച്ചയങ്ങൾ, ഓഫീസ് കെട്ടിറ്റങ്ങൾ, അനേകം ഹോട്ടലുകൾ എന്നിവയുണ്ട്.
ആർക്കും പ്രവേശിക്കാവുന്ന ഒരു പൊതു പാർക്കും മുസ്ലീം പള്ളിയും ഈ പ്രദേശത്തുണ്ട്.
മുഴുവൻ പദ്ധതിയും സ്ഥലത്ത് സ്ഥിതി ചെയ്യുന്ന ഡിസ്ട്രിൿറ്റ് കൂളിങ്ങാണ്, തണുപ്പിക്കുന്നത്.
കോലാലമ്പൂർ സിറ്റി സെന്ററിന്റെ സ്ഥലം ചരിത്രപരമായി പഴയ കോലലമ്പൂർ പട്ടണത്തിന്റെ വടക്കായുള്ള സമ്പന്ന പാർപ്പിട മേഖലയാണ്.
പ്രദേശത്തിന്റെ കേന്ദ്രഭാഗത്ത് സെലങൊർ ടർഫ് ക്ലബ്ബിന്റെ യഥാർത്ഥ പ്രസദേശമാണ്.
പന്തയ സ്ഥപത്തിന്റെ കാഴ്ചകൾ കാണുന്നതിനു അതിനു ചുറ്റും ധാരാളം വീടുകൾ പണിതിട്ടുണ്ട്.
1950നു ശേഷം വൻകിട വികസങ്ങൾ കോളാലമ്പൂരിന്റെ വടക്കോട്ട് മാറി.
വികസനം വീടുകളുടെ കുറഞ്ഞ സാന്ദ്രതയിൽ നിന്ന് ഉയർന്ന സാന്ദ്രതയുള്ള വ്യവസായ സമുച്ചയങ്ങളിലേക്കും ഓഫോസുകളിലേക്കും മാറി, നഗര പ്രാന്ത വികസനത്തിൽ നിന്നും പുതിയ കോലാലമ്പൂർ കൊമേഴ്സ്യൽ കെന്റരിലേക്ക് മാറി.
1988ൽ klcc പദ്ധതിക്കു വേണ്ടി ടർഫ് ക്ലബ്ബും അതിനോടനുബന്ധിച്ച വീടുകളും വിറ്റു.
ടർഫ് ക്ലബ്ബ് സുങൈ ബെസിയിലേക്ക് മാറ്റി സ്ഥാപിച്ചു.
തുടർന്നുള്ള വർഷങ്ങളിൽ klcc പദ്ധതിയുടെ വികസനത്തിനു കൂടുതൽ താമസസ്ഥലങ്ങൾ ഏറ്റെടുത്തു.
വികസന മേഖല
KLCC ഒരു നൂറ് ഏക്കർ വിസ്തീർണ്ണമുള്ള പദ്ധതിയാണ്.
വിവിധ ഘട്ടങ്ങളുള്ള മിശ്രിത വികസന പദ്ധതിയാണ്.
പ്രദേശത്തെ ഭൂമിയെ വിവിധ ഉദ്ദേശങ്ങൾക്കായുള്ള പല പ്ലോട്ടുകൾ ആയി തിരിച്ചിരിക്കുന്നു.
Lot Development Type Name Notes A ഓഫീസ് പെറ്റ്രോണാസ് ട്വിൻ ടവേഴ്സ് ടവറിന്റെ ഏറ്റവും താഴെ B ഓഫീസ് മെനാറ മാക്സിസ് C ഓഫീസ്/ വ്യാവസായികം മെനാറ 3 പെട്രോണാസ് Suria KLCC Extension R വ്യാവസായികം Suria KLCC P പാർപ്പിടം ബിൻജായി on the Park F വ്യാവസായികം Kuala Lumpur Convention Centre D ഹോട്ടൽ Mandrian Orential Hotel D1 അറിയാത്തത് Unknown Currently a work site, but tunnel from Lot C to here has been built G ഹോട്ടൽ Traders Hotel 178 പൊതു വിഭാഗം As Syakirin Mosque 177 Utility KLCC District Cooling K വ്യാവസായികം Lot K, KLCC Currently under construction, Mall at the bottom will be done by 2017.
H വ്യാവസായികം Menara Exxon Mobil - പൊതു ഉപയോഗ ഭാഗം KLCC Park L ഗാർഹികം/ വ്യാവസായികം - Currently a Car Park L1 ഗാർഹികം/ വ്യാവസായികം - Currently a Car Park M വ്യാവസായികം - Currently a Car Park N സമ്മിശ്ര വികസനം - Currently Binjai on the Park showroom P2 ഓഫീസ് - Currently a Car Park J1 ഓഫീസ് - Currently a Car Park J ഓഫീസ് - Currently a Car Park E വ്യാവസായികം Kuala Lumpur Convention Centre
KLCCമാസ്റ്റർ പ്ലാനിനെ അടിസ്ഥാനമാക്കിയാണ് സോയിങ്ങ്.
KLCC മേഖലയിലെ ഓഫീസുകൾ മലേഷ്യയിലെ വലിയ കമ്പനികളുടെ ആസ്ത്താനമാണ്, പെട്രോണാസ് ഇരട്ട സ്തൂപമാണ്  കേന്ദ്ര സ്ഥാനം.
പെട്രോണാസ് ഇരട്ട സ്തൂപം
1992 ജനുവരി ഒന്നിനു നിർമ്മിച്ച ഇത് 1994 ഡിസംബർ 31നു വരെ ലോകത്തിലെ ഏറ്റവും ഉയരം കൂടിയ കെട്ടിറ്റമായിരുന്നു.
ഇന്നുംലോകത്തിലെ എറ്റവും ഉയരം കൂടിയ ഇരട്ട കെട്ടിടവും ഇതു തന്നെ.
തെക്കുകിഴ്ക്കൻ ഏഷ്യയിലെ ഏറ്റവും വലിയ എണ്ണക്കമ്പനിയായ പെട്രോണാസിന്റെ ആസ്ഥാനം ഇവിടെയാണ്.
സ്തൂപവും അതിനു താഴെയുള്ള മാളും രൂപകൽപ്പന ചെയ്തത് അരജന്റീനക്കാരനായ ആർക്കിടെക്റ്റ് സീസർ പെല്ലി ആണ്.
1991ൽ നിർമ്മാണം തുടങ്ങി 7 വർഷത്തിനുശേഷം ഏഷ്യൻ സാമ്പത്തിക മാന്ദ്യ കാലത്ത്പൂർത്തിയാക്കി.
മണ്ണിന്റെ അവസ്ഥ കാരണം കോകത്തിലെ ഏറ്റവും താഴ്ചയുഌഅ അടിത്തറ ഇതാണ്.
88 നിലകളുള്ള കെട്ടിടം റീ-ഇൻഫോഴ്സ്ഡ് കോൺക്രീറ്റും ഉരുക്കും ഉപയോഗിച്ചാണ് നിനർമ്മിച്ചിരിക്കുന്നത്.
മെനേറ എക്സോൺ മൊബിൽ
മെനേറ എക്സോൺ മൊബിൽ  നിർമ്മിച്ചത് 1997 ജനുവരി 1 നാണ്  നിർമ്മിച്ചത്.
ലോകത്തിലെ ഏറ്റവും വലിയ ലിസ്റ്റഡ് കമ്പനിയായ എക്സോൺ മൊബിലിന്റെ മലേഷ്യൻ സബിസിഡിയറിയാണ്.
30-നിലകളുള്ള ദീർഘ ചതുരാകൃതിയായ കെട്ടിടമാണ്.
തീരെ ഉള്ളിൽ തൂണുകളില്ലാത്ത നിർമിതിയാണ്.
മെനറ കരിഗലി
ഔദ്യോഗികമായി മെനാറ3 പെട്രോണാസ് 60 നിലകളുള്ള  കെട്ടിടം 2012 ൽ പൂർത്തിയാക്കി.
ഈ സ്തൂപം സുരിയ കെഎൽ എന്ന ഷോപ്പിങ്ങ് മാളുമായി ബന്ധപ്പെടുത്തിയിരുന്നു.
ഈ സ്തൂപം രൂപകൽപ്പന ചെയ്തതും സീസർ പെല്ലിയാണ്.
നിർമ്മാണം 2006ൽ തുടങ്ങി 2012ൽ മുഴുവനാക്കി.
സ്തൂപത്തിനു മണ്ടാരിൻ ഓറിയന്റിലേക്കു പ്രവേശന കവാടവും ലോട്ട് ഡി1 ലേക്ക് ഭൂഗർഭ പാതയുണ്ട്..
കെഎൽസിസി പ്രോപ്പർട്ടീസിന്റെ ഭാവി വികസനത്തിനു വേണ്ടിയുള്ളതാണ് ലോട്ട്1.
സ്തൂപത്തിന്റെ ചേദം ദീർഘ ചതുരവും സമചതുരവും കൂടിയതാണ്.
താഴത്തെ നില മുതൽ 40 നിലവരെ ദീർഘ ചതുരാകൃതിയാണ്.
ഇതും കൂടി കാണുക KL Sentral - another mixed development master plan in Kuala Lumpur with emphasis on transportation Kuala Lumpur International Financial District - master plan which focus on financial institution in Pudu, Kuala Lumpur Warisan Merdeka - mixed development master plan which features a 100-story tower Mid Valley Megamall - mixed development which features a very popular shopping mall.
Putrajaya - fully planned city at the edge of Selangor.
Currently the administrative capital of Malaysia അവലംബം പുറത്തേക്കുള്ളകണ്ണികൾ Hotel Near KLCC Archived 2017-10-16 at the Wayback Machine .
കോലാപ്പൂർ ഇംഗ്ലീഷ് വിലാസം https://ml.wikipedia.org/wiki/Kolhapur
ഇന്ത്യൻ സംസ്ഥാനമായ മഹാരാഷ്ട്രയിലെ തെക്കു പടിഞ്ഞാറെ അറ്റത്ത് സ്ഥിതി ചെയ്യുന്ന ഒരു നഗരമാണ് കോലാപ്പൂർ .
ഇതേ പേരിലുള്ള ജില്ലയുടെ ആസ്ഥാനം കൂടിയായ കോലാപ്പൂർ ഇന്ത്യയിലെ പ്രതിശീർഷ വരുമാനം ഏറ്റവും കൂടൂതലുള്ള നഗരങ്ങളിലൊന്നാണ്.
വൻ വ്യവസായങ്ങൾ ഒട്ടേറെയുണ്ട്.
ഇവിടെ നിർമ്മിക്കുന്ന കോലാപ്പൂരി ചെരുപ്പ് വളരെ പ്രശസ്തമാണ്.
ബാംഗ്ലൂർ - മുംബൈ അതിവേഗ പാതയിൽ സ്ഥിതി ചെയ്യുന്ന ഈ നഗരത്തിലേക്ക് മികച്ച ഗതാഗത സൗകര്യമുണ്ട്.
കോലാപ്പൂർ മഹാലക്ഷ്മി ക്ഷേത്രം വളരെ പ്രശസ്തമാണ്.
കോലഴി ഗ്രാമീണ വായനശാല
കേരളത്തിലെ തൃശൂർ ജില്ല യിലെ കോലഴി ഗ്രാമപഞ്ചായത്തിന്റെ പരിധിയിൽ വരുന്ന ഒരു ഗ്രാമീണ വായനശാലയാണ് കോലഴി ഗ്രാമീണവായനശാല.
കോലാപൂർ മഹാലക്ഷ്മി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Mahalakshmi_Temple,_Kolhapur കോലാപൂർ മഹാലക്ഷ്മി ക്ഷേത്രത്തിലെ ലക്ഷ്മീവിഗ്രഹം
മഹാരാഷ്ട്രയിലെ കോലാപൂരിൽ സ്ഥിതി ചെയ്യുന്ന ഒരു പ്രധാനപ്പെട്ട ശക്തിപീഠ ക്ഷേത്രമാണ്‌ ശ്രീ മഹാലക്ഷ്മി ക്ഷേത്രം .
ഹൈന്ദവപുരാണങ്ങളിൽ പരാമർശിക്കപ്പെട്ടിട്ടുള്ള അനേക ശക്തി പീഠങ്ങളിൽ പ്രശസ്തമായ ഒന്നാണ് ഈ പ്രസിദ്ധമായ ക്ഷേത്രം.
പുരാണങ്ങളിൽ എഴുതിയിട്ടുള്ളത് പ്രകാരം സതിയുടെ ശരീര പിണ്ഡങ്ങളുടെ രൂപത്തിലുള്ള ശക്തി പീഠം എന്നത് ഭഗവതി ആദിപരാശക്തിയുടെ വാസസ്ഥലമാണ്.
കോൽഹാപുരിൽ സ്ഥിതി ചെയ്യുന്ന ഈ ശക്തിപീഠം പ്രത്യേകമായി കുറിപ്പിട്ടുള്ള ആറു ശക്തി പീഠം ഉള്ള സ്ഥലങ്ങളിൽ ഒന്നാണ്.
അഷ്ട ഐശ്വര്യങ്ങൾ പ്രദാനം ചെയ്യുന്ന ശ്രീ ഭഗവതി അഥവാ മഹാലക്ഷ്മിയാണ് ഇവിടെ കുടികൊള്ളുന്നത്.
ഇവിടെ പ്രാർത്ഥന ചെയ്യുന്നവരുടെ അഭിലാഷങ്ങൾ പൂർണമായി കിട്ടുന്നുവെന്നും അല്ലെങ്കിൽ ജീവൻ മുക്തി അഥവാ മോക്ഷം നേടുമെന്നും വിശ്വസിക്കപ്പെടുന്നു.
പരാശക്തിയുടെ രണ്ടാമത്തെ പ്രധാന രൂപമാണ് മഹാലക്ഷ്മി.
മഹാകാളി, മഹാസരസ്വതി എന്നിവയാണ് മറ്റു രണ്ട് ഭാവങ്ങൾ.
ഇവിടുത്തെ ഭഗവതി തന്നെയാണ് കൊല്ലൂർ മൂകാംബികയിലും കുടികൊള്ളുന്നത് എന്ന് വിശ്വസിക്കപ്പെടുന്നു.
700 നടുത്ത് കന്നട ചാലുക്യ സാമ്രാജ്യ വംശത്തിന്റെ സമയത്താണ്‌ ഈ ക്ഷേത്രം പണിതത്.
ഒരു വലിയ കല്ല്‌ കൊണ്ട് ചെയ്ത തട്ടകത്തിൻ മുകളിൽ ആണ്, ഭഗവതിയുടെ കിരീടം ധരിച്ച നാല് കരങ്ങളോട് കൂടിയ മുത്തുക്കല്ലിൽ പണിഞ്ഞ പ്രതിഷ്ഠ ഏറ്റി വച്ചിരിക്കുന്നത്.
ഈ വിഗ്രഹത്തിന്റെ തൂക്കം 40 കിലോഗ്രാം ആണ്‌.
കരിങ്കല്ലിനാൽ നിർമ്മിച്ച മഹാലക്ഷ്മിയുടെ പ്രതിഷ്ഠ 3 അടി ഉയരമുള്ളതാണ്‌.
ക്ഷേത്രത്തിന്റെ ചുറ്റിയുള്ള ചുവരുകളിൽ ഒന്നിൽ ശ്രീചക്രത്തിന്റെ ചിത്രം വരച്ചു കാണുന്നു.
വിഗ്രഹത്തിന്റെ പിൻവശം, ഭഗവതിയുടെ വാഹനമായ സിംഹത്തിന്റെ ഒരു പ്രതിഷ്ഠ പണിഞ്ഞിട്ടുണ്ട്.
മകുടത്തിൽ ശേഷ നാഗത്തിന്റെ മനോഹരമായ ഒരു ചിത്രവും കൊത്തിയിരിക്കുന്നത് കാണാം.
അമ്മയുടെ നാല് കരങ്ങളിൽ മംഗളകരമായ വസ്തുക്കളെ പിടിച്ചു നില്കുന്നത് കാണാം.